2023-жылдын 16-октябрь күнү болуп өткөн алгебра жана геометрия кафедрасынын №3 чогулушунун

ТОКТОМУ

 **Катышкандар**: кафедра мучолору

**Каралуучу маселелер:**

1. Ч.М. Мустапакулованын жана А. Каныбек кызынын ачык сабагын талкуулоо.

2. Квалификациялык иштердин жана магистрдик диссертациялардын темаларын талкуулоо жана бекитүү.

3. Окутуунун жаңы технологияларын кеңири колдонууга жетишүү жана эффективдүүлүгүн жогорулатуу жөнүндө.

4. Магистратура бөлүмүндөгү практикаларды уюштуруу тууралуу

5. Модулдук системага карата түзүлгөн аралык текшерүү иштердин варианттарын талкуулоо

6. Ар турдуу маселелер.

 **1- маселе.** Ч.М. Мустапакулованын ачык сабагын талкуулоо

 Угулду.: Г.М. Борбоева кафедра башчысы

 - 27.10.23 күнү кафедранын окутуучусу Ч.А. Мустапакулова Пиа(б)-1-23 группасында сызыктуу алгебра жана аналитикалык геометрия предмети боюнча "Тескери матрица" деген темада өткөн практикалык сабагына Н.С. Селиванова, А Каныбек кызы, Г.А. Өмүрзакова, Б. Жеңишбек кызы болуп катыштык. Сабак бүткөндөн кийин сабакка анализ бердик. Сабактын иштелмеси мурунку жумада кафедрага берилип, иштелмеге рецензиялар жазылган. Студенттер тайпаларга бөлүнүп, мисалдарды иштешип, презентация жасашты. Негизинен студенттер сабакка активдуу катышышты. Группада жалпы 17 студент болуп, катышуу 100% ти тузду. "Мугалим-студент - мугалим" байланышы сабакта жакшы журду. Студенттердин берген жоопторуна карап, теманы жакшы өздөштүргөндүгүн айтууга болот. Группадагы Акылбек уулу Баел, Токтоназарова Айнура, Төлөшов Нурислам билимдеринин жогорку денгээлде экендигин айтууга болот. Студенттердин активдүү катышып, өз ойлорун тартынбастан айткандыгын белгилеп кетүүгө арзыйт.

Г.М. Борбоеванын билдирүүсүнөн кийин кафедра мүчөлөрү төмөндөгүдөй чечимге келишти:

**Чечим:** Ч. Мустапакулованын өткөн ачык сабагы максатына жетти деп табамын.

б) Кафедранын ага окутуучусу А. Каныбек кызынын ПМИ(б)-1-23 группасында «Алгебра жана геометрия» предмети боюнча «Матрицанын рангы» деген темада 15.10.23 күнү лекциялык саат өттү. Сабакка Н.С. Селиванова, Ч.М. Мустапакулова Г.А. Өмүрзакова, Б. Жеңишбек кызы болуп катышып, анализ беришти. Өтүлүүчү ачык сабакка кеңейтирилген иштелип жазылып, кафедра башчысы тарабынан рецензия берилген. Иштелме боюнча кафедра башчысы тарабынан ачык сабак өтүүгө уруксат берилген. ( Конспект рецензиясы менен атайын папкага салынган.)

Нина Сергеевна сабакка студенттердин активдүү катышып, окутуучу ар бир студентти сабакка аралаштырууга аракет кылып жаткандыгын айтты. Ошондой эле сабак жогорку илимий-усулдук деңгээлде өтулгөндүгүн билдирди.

 Чечим: А. Каныбек кызынын өткөн ачык сабагы максатына жетти деп табылсын.

**2-маселе.** Боюнча кафедра башчысы Г. Борбоева сөз сүйлөдү:

Быйылкы окуу жылында биздин кафедра квалификациялык жумуш, магистрдик диссертация каралды: Г.Матиева 382 саат магистрдик диссертация, Н. Селиванова 130 саат квалификациялык жумуш, Г.Борбоева 327 саат квалификациялык жумуш жана магистрдик диссертация, Н. Курбанбаева 62 саат квалификациялык жумуш, Т. Папиева 128 саат квалификациялык жумуш жана магистрдик диссертация.

 Кафедрада аталган ар бир мүчөсү өзүлөрүнүн окуу жүгүнө ылайык бөлүштүрүлгөн квалификациялык жумуштарын темалары, пландары, адабияттары менен чогулуштун катышуучуларына тааныштырышты. Талкуудан өткөн темаларды бекитүүгө даярдоону кафедранын башчысы эскертти (квал-лык жумуштун жана магистрдик диссертациянын темалары атайын папкага тиркелет)

 Бул маселе боюнча кафедранын мүчөлөрү төмөндөгүдөй чечим кабыл алышты.

 Чечим: а) кафедранын чогулушунда талкуудан өткөн квалификациялык жумуштар жана магистрдик диссертациялардын темаларын бекитип берүү жагы факультеттин окумуштуулар кеңешинен суралсын;

б) Талкуудан өтпөй калган темалар кайра иштелип чыгылсын.

3. Окутуунун жаңы технологияларын кеңири колдонууга жетишүү жана эффективдүүлүгүн жогорулатуу жөнүндө.

 Үчүнчү маселе боюнча кафедранын профессору Г. Борбоева сөз сүйлөдү:

* Окутуунун жана тарбиялык иштерди жүргүзүүнүн калыпталып калган методдору менен бир катар эле окутуунун жаңы жана компьютердик технологияларын колдонуу кафедрада жакшы жолгокоюлуп келе жатат. Кафедранын доценттери Г. Борбоева, Т. Папиева жана окутуучулар Ч. Мустапакулова, А. Каныбек кызы окутууга жана тарбиялык иштерди уюштурууга жана өткөрүүгө багытталган семинарларга тренингдерге үзгүлтүксүз катышууда жана өздөрүнүн сабактарында алган билимдерин колдонуп келе жатышат. CLIL методикасы боюнча уюштурулган семинарларга, көп тилдүү билим берүү боюнча интермаданияттуу билим берүү боюнча уюштурулган тренингдерге катышышып, сертификаттарга ээ болушкан.

Алгебра жана геометрия предметтерин кош тилде өтүүдө жана бул сабактарда окутуунун жаңы технологиялары менен бирге эле окутуунун компьютердик технологияларын до кеңири колдонулууда.